b'\n_START_ARTICLE_\nSinan Antoon\n_START_PARAGRAPH_\nSinan Antoon (s. 1967 Bagdad) on irakilainen kirjailija, runoilija, kielenk\xc3\xa4\xc3\xa4nt\xc3\xa4j\xc3\xa4 sek\xc3\xa4 elokuvaohjaaja ja -tuottaja. H\xc3\xa4n muutti Persianlahden sodan j\xc3\xa4lkeen Yhdysvaltoihin, jossa h\xc3\xa4n sai arabialaisessa kirjallisuudessa filosofian tohtorin arvon Harvardin yliopistosta. H\xc3\xa4nen runojaan ja artikkeleitaan on julkaistu arabiaksi ja englanniksi lukuisissa lehdiss\xc3\xa4. H\xc3\xa4n on kirjoittanut kaksi arabiankielist\xc3\xa4 runokokoelmaa ja on lis\xc3\xa4ksi romaanikirjailija. H\xc3\xa4nen teoksiaan on k\xc3\xa4\xc3\xa4nnetty englanniksi, italiaksi, saksaksi, portugaliksi ja norjaksi._NEWLINE_Antoon on k\xc3\xa4\xc3\xa4nt\xc3\xa4nyt muun muassa Mahmud Darwishin teoksia ja saanut t\xc3\xa4st\xc3\xa4 Penin k\xc3\xa4\xc3\xa4nn\xc3\xb6spalkintoehdokkuuden (2004). Vuonna 2003 Antoon palasi Irakiin tuottamaan ja ohjaamaan dokumenttia irakilaisten el\xc3\xa4m\xc3\xa4st\xc3\xa4 Saddam Husseinin ajan j\xc3\xa4lkeen. Antoon on opettanut arabialaista kirjallisuutta New Yorkin yliopistossa vuodesta 2005.'